Folketing
2006-12-15

Jeg vil bare sige: Er det da ikke mærkeligt, at Socialdemokratiet i 9 år havde både miljøministerposten og fødevareministerposten i Danmark uden at gøre noget ved de her ting, uden at tage det fundamentalt, principielt vigtige skridt, som ligger i denne lov, nemlig at landbruget i Danmark – det sker om 3 uger – bliver reguleret som industri? Det er en meget, meget principiel ny ting. Det er en vigtig ting. Det tror jeg fru Mette Gjerskov må indrømme, om ikke her fra talerstolen så dog i sit stille sind. (Kort bemærkning).